# Abstrakcia

### Z Wikipédie

Abstrakcia je stránka, forma poznania, spočívajúca v myšlienkovom odhliadnutí od mnohých vlastností predmetov a ich vzťahov a v oddelení, vyčlenení nejakej vlastnosti. Abstrakcia je jednou zo základných myšlienkových operácií, pri ktorej sa napríklad z nejakého pojmu izoluje jeden prvok a všetky ostatné sa vylúčia, abstrahuje sa od nich. Pritom sa najčastejšie vylučujú premenné, náhodilé podrobnosti konkrétnych vecí a javov; odtiaľto protiklad abstraktný—konkrétny.

Abstrakcia je myšlienková činnosť, ktorou sa z konkrétnych zmyslových daností tvoria všeobecné pojmy, odmýšľajúc od konkrétnych jedinečných a zvláštnych určeností.

Abstrakcia je aj výsledok abstrahovania. V tomto prípade môže význam slova abstrakcia nadobudnúť aj pejoratívny nádych (žiť v abstrakcii); kto ho v tomto zmysle používa, je zrejme výlučne viazaný na empirickú existenciu.

## [úprava] Druhy abstrakcie

- Generalizujúca abstrakcia alebo zovšeobecňujúca abstrakcia – abstrakcia, ktorá oddeľuje nepodstatné vlastnosti vecí, vzťahov atď. a vyčleňuje len podstatné.
- Idealizujúca abstrakcia – tvorba pojmov tak, že sa najprv konštruujú ideálne objekty, triedy atď., ktorým potom tieto pojmy zodpovedajú. Idealizujúca abstrakcia sa uskutočňuje na základe idealizujúcej klasifikácie, idealizujúcej konštrukcie alebo idealizujúcej klasifikácie prostredníctvom konštrukcie.
- Izolujúca abstrakcia – myšlienkové vyčleňovanie určitých vlastností, vzťahov atď. tried predmetov z ich súvislosti a prepožičiavanie im do istej miery samostatnej existencie. Uľahčuje dosiahnutie poznania tým, že oblasť, ktorá sa má skúmať, sa robí prehľadnejšou.

## [úprava] Externé odkazy

- FILIT Zdroj, z ktorého pôvodne čerpal tento článok

Zdroj: "http://sk.wikipedia.org../../../a/b/s/Abstrakcia.html"

Kategória: Poznávanie

##### Views

- Článok
- Diskusia
- Aktuálna verzia

##### Hľadaj

##### Iné jazyky

- العربية
- Беларуская
- Česky
- Dansk
- Deutsch
- English
- Esperanto
- Español
- فارسی
- Français
- Galego
- עברית
- Magyar
- Interlingua
- Italiano
- Македонски
- Nederlands
- Polski
- Português
- Русский
- Српски / Srpski
- Svenska
- ไทย
- Türkçe
- Українська